Ritratt fuq ix-xellug: Office of the Ombudsman/Ritratt fuq il-lemin: Miguela Xuereb .td_uid_2_61b43e9b4b2fa_rand.td-a-rec-img{text-align:left}.td_uid_2_61b43e9b4b2fa_rand.td-a-rec-img img{margin:0 auto 0 0} Il-Partit Nazzjonalista qal li għandu jkun hemm aktar trasparenza fil-proċess ta' ingaġġar tal-persons of trust. Fi stqarrija ffirmata mid-Deputati Nazzjonalisti Therese Comodini Cachia u Joe Ellis, il-partit kien qed jirreferi għal-istqarrija tas-Segretarju tal-Kabinett Mario Cutajar li saħaq li l-Ombudsman għandu jħares lejn l-istandards tiegħu stess meta jimpjega persons of trust minflok jikkritika l-proċess ta' ingaġġar ta' persons of trust mis-Servizz Pubbliku. Waqt il-programm ta' Andrew Azzopardi fuq 103 Malta's Heart , Cutajar allega li mill-2013 l'hawn, jiġifieri meta kien elett fil-Gvern il-Partit Laburista, il-kariga tal-persons of trust qatt ma kienet daqshekk regolarizzata. Mill-programm ta' Andrew Azzopardi: Il-persons of trust qatt ma kienu daqshekk regolarizzati – Mario Cutajar Id-Deputati qalu li għandhom fiduċja assoluta fil-funzjoni tal-Uffiċċju tal-Ombudsman biex dan jinvestiga kull azzjoni li ssir mill-Gvern u li l-attakk ta' Cutajar għandu jkun ikkundannat. "Il-Gvern għandu jieqaf itappan il-fiduċja fil-ħidma ta' dawk l-istituzzjonijiet li l-Kostituzzjoni titlobhom jinvestigaw ħidmietu sabiex jassiguraw li l-amministrazzjoni pubblika tkun qiegħda tiġi eżerċitata fl-interess tal-poplu." Huma appellaw lil Cutajar biex iħaddan il-kritika tal-Ombudsman u jassigura li jużaha biex is-Servizz Pubbliku tilħaq il-livell meħtieġ minna. Id-Deputati semmew ukoll li l-uffiċċju tal-Ombudsman huwa wieħed kostituzzjonali u mhuwiex aċċettabbli li Cutajar jattakka uffiċjal tal-Parlament. "Aktar u aktar meta dak li allega Cutajar m'hu minnu xejn". Il-PN sostna li għandu jkun hemm aktar trasparenza dwar il-ħatra tal-persons of trust u x'pożizzjoni se jkunu qed jokkupaw. Qal ukoll li l-persons of trust għandhom jinħatru biss meta huwa meħtieġ u mhux biex jiżdied il-klijenteliżmu f'Malta. .td_uid_3_61b43e9b4bb44_rand.td-a-rec-img{text-align:left}.td_uid_3_61b43e9b4bb44_rand.td-a-rec-img img{margin:0 auto 0 0}